**Broj protokola : 184/25**

**Datum : 12.08.2025. godine**

**Fondacija CURE objavljuje konkurs za angažman**  **predavačica (2) za seminar na temu : Feministička perspektiva brige za sebe i zajednicu koja te okružuje**

**Fondacija CURE (CURE)** je feminističko-aktivistička organizacija koja djeluje za jednakost spolova i rodova zalagajući se za pozitivne društvene promjene putem obrazovnih, umjetničko-kulturnih i istraživačkih programa. Organizujući afirmativne akcije Fondacija CURE slavi snagu i moć žena, te radi na osnaživanju osoba kako bi postali/e pokretači/ce društvenih promjena u BiH i svijetu.  Feministički aktivizam je omogućio siguran prostor u kojem su žene jake, neustrašive, sposobne i ujedinjene sa svim svojim različitostima. CURE je organizacija profesionalaca/ki i volontera/ki koji/e izlaze na ulice u znak javnog protesta protiv nasilja, diskriminacije, kršenja zakona i osnovnih ljudskih prava, organiziraju performanse protiv nasilja, pozivaju umjetnike/ce, naučnike/ce, edukatore/ice, aktiviste/ice, građane/ke na akciju i konkretan lični doprinos za kreiranje boljeg i zdravijeg bosanskohercegovačkog društva.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**POZICIJA : Predavačice (2) za seminar**  **Feministička perspektiva brige za sebe i zajednicu koja te okružuje**

Tražimo dvije osobe za poziciju predavačica za predstojeći seminar koji je planiran da se održi od 22.08.2025. godine do 24.08.2025. godine u okviru projekta **Zajedno za mir.**

Fokus ovog trodnevnog seminara je na sljedećim temama:

1. **Izgradnja mira u Bosni i Hercegovini**: Radionica će se baviti tehnikama i metodama izgradnje i očuvanja mira, s posebnim naglaskom na lokalni kontekst i specifične izazove u BiH.
2. **Mentalno zdravlje:** Kroz različite aktivnosti i diskusije, učesnice će se baviti pitanjima mentalnog zdravlja, brige o sebi, pružanjem podrške i razvijanjem strategija za očuvanje mentalnog zdravlja.
3. **Rodna ravnopravnost**: Razgovarat ćemo o temama rodne ravnopravnosti, prava žena i izazovima s kojima se žene suočavaju, te razvijanjem pristupa koji promovišu jednakost spolova.

Idealne kandidatkinje bi trebale imati prethodno iskustvo u radu na sličnim edukativnim programima, voditi se feminističkim principima, te facilitirati radionice i motivisati učesnice. Takođe, poželjno je da imaju razumijevanje lokalnog konteksta i specifičnih potreba žena u Bosni i Hercegovini.

**Vremenski period** – osoba se angažuje max 5 radnih dana u terminu od 21.-25.08.2025.

Odabrane predavačice će blisko sarađivati sa Fondacijom CURE radi kontrole kvalitete i pripreme sadržaja koji će se predstaviti učesnicama kampa.

Fondacija CURE će sa predavačicama izabranim po ovom javnom pozivu potpisati **ugovor o djelu** na početku realizacije projekta, a isplatu izvršiti nakon obavljanja svih aktivnosti predviđenih ugovorom.

**Potrebne kvalifikacije i iskustvo**

* Dokazano iskustvo vođenja radionica/seminara
* Posjedovanje znanja o ulozi žena u izgradnji mira nakon ratnih dešavanja u BiH
* Pojedovanje iskustva u oblasti ravnopravnosti spolova
* Poznavanje osnovnog zakonskog i političko – administrativnog okvira relevantnog za izgradnju mira u BiH
* Posjedovanje iskustva u izradi metodologije za vođenje radionica koja uključuje I segment brige o sebi, pružanjem podrške i razvijanjem strategija za očuvanje mentalnog zdravlja, kao i rada na online counsalting (online individualna psihološka), jer nudi veću diskreciju i privatnost, što je korisno za one koje preferiraju anonimnost.
* Koordinacija i komunikacija, te pisanju izvještaja, refleksija i evaluacije sa trodnevnog seminara.

**Način prijave**

Zainteresirane kandidatinje moraju dostaviti sljedeće dokumente/informacije kako bi dokazali svoje kvalifikacije:

1. Curriculum Vitae (CV);
2. Motivacijsko pismo
3. Finansijsku ponudu – fiksni iznos

**Evaluacija prijava**

Fondacija CURE primjenjuje pravedan i transparentan postupak odabira koji uzima u obzir tehničku kvalifikaciju kandidatkinja i finansijsku ponudu. Kandidatkinje će biti evaluirani korištenjem kumulativne analize koja uzima u obzir kombinaciju kvalifikacija, finansijske ponude i datuma početka rada.

Ugovor će biti dodijeljen predavačicama čija je ponuda evaluirana i utvrđena kao: Odgovarajuća/usklađena/prihvatljiva.

|  |
| --- |
| **Molimo vas da Vašu prijavu sa biografijom, motivacionim pismom i finansijskom ponudom dostavite do 19.avgusta 2025. godine na mail** lana@fondacijacure.org  |

Ukoliko imate dodatna pitanja budite slobodni/e da nas kontaktirate na e-mail lana@fondacijacure.org i/ili putem telefona 00387 33 207 561 – kontakt osoba ispred Fondacije CURE, Lana Klasić.

Neblagovremene i nepotpune prijave neće se uzeti u razmatranje. Sve prijave će se tretirati s najstrožim povjerenjem.

Fondacija CURE predana je postizanju raznolikosti radne snage u smislu roda, nacionalnosti i kulture. **Potičemo kvalificirane žene, osobe iz manjinskih skupina i osobe s invaliditetom da se prijave.**